google/wiki40b huggingface dataset:
Mechon Weizmann le-mada

Mechon Weizmann le-mada (hebr. מכון ויצמן למדע, dosl. Weizmannov inštitút pre vedu; angl. Weizmann Institute of Science; WIS) je špičkové vedecké pracovisko, jedno z desiatich najprestížnejších vedeckých pracovísk na svete a univerzita v meste Rechovot v Izraeli. Od ostatných izraelských univerzít sa odlišuje tým, že poskytuje len postgraduálne vzdelanie. Inštitút zamestnáva okolo 2400 vedcov a na izraelskej vedeckej produkcii sa podieľa 25 %. V roku 2011 označil časopis The Scientist tento inštitút za najlepšie miesto na prácu v akademickom prostredí mimo Spojených štátov.

História

Inštitút založil roku 1934 Chaim Weizmann (neskôr prvý izraelský prezident) ako Daniel Sieff Research Institute a od 2. novembera 1949 je na jeho počesť pomenovaný po ňom. Kým sa Weizmann stal prezidentom, pôsobil v laboratóriách tohto inštitútu ako vedec zaoberajúci sa organickou chémiou. V súčasnosti študuje v inštitúte približne 2 500 študentov a možno tu získať tituly M.Sc. a Ph.D. v odboroch: matematika, počítačové vedy, fyzika, chémia, biochémia a biológia, rovnako ako aj v mnohých medziodborových programoch.

Ceny

V oblasti informatiky získali dvaja vedci Weizmannovho vedeckého inštitútu prestížnu Turingovu cena, v roku 1996 Amir Pnueli za prínos v oblasti temporálnej logiky, overovania programov a systémov; a v roku 2002 Adi Šamir za prínos v oblasti šifrovania s verejným kľúčom.
Verneix

Poloha

Verneix má rozlohu 30,87 km². Najvyšší bod je položený 387 m n. m. a najnižší bod 230 m n. m.

Obyvateľstvo

Verneix má 585 obyvateľov (2009).
Graf vývoja obyvateľstva:
Zdroje: INSEE
La Perrière (Orne)

Poloha

Obec má rozlohu 16,16 km². Najvyšší bod je položený 226 m n. m. a najnižší bod 122 m n. m.

Obyvateľstvo

Počet obyvateľov obce je 259 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Socializácia (sociológia)

Proces socializácie

Proces socializácie sa z hľadiska sociológie výchovy vyvíja v troch významných fázach:

1. fáza

Ide o fázu sociabilizácie (schopnosť byť socializovaný) a začínajúcej individualizácie. Začína od chvíle, kedy dieťa rozlišuje seba od matky. Mnohí odborníci, či už z oblasti psychológie, pedagogiky alebo sociológie tvrdia, že práve toto obdobie má mimoriadne veľký význam z hľadiska ďalšieho rozvoja osobnosti. V tejto fáze je dieťa zamerané iba na jednu osobu, ktorou je takmer vždy matka. Ostatné vplyvy okolia sa sotva v tomto období dostanú k slovu.

2. fáza

Je to individualizácia a personalizácia, kedy dochádza k postupnej negácii pôvodného vzťahu matka – dieťa. Nadobúda tu čoraz väčší význam rodina ako celok. Dieťa si začína uvedomovať odlišnosť pohlaví, všíma si určitý druh správania a osvojuje si základné normy a vzory, pomocou ktorých kontroluje vlastné správanie.

3. fáza

Dá sa nazvať enkulturáciou a societizáciou. Je to etapa, kde prvotnú úlohu hrá škola. Vystupuje ako inštitúcia, sprostredkujúca poznatky a učenie, vrátane získavania zručností. Každé učenie v určitom systéme predstavuje súčasne i formovanie postojov a správania, a práve tým sa škola stáva významným socializačným činiteľom. Osobnosť formuje nielen oficiálna štruktúra školy na čele s pedagógom, ale aj neoficiálna štruktúra školskej skupiny napríklad trieda so svojimi odlišnými normami, podskupinami a referenčnými vzťahmi. Škola je zároveň prvou inštitúciou v živote človeka, ktorá mu prisudzuje určitú spoločenskú pozíciu, či už v triede, alebo medzi rovesníkmi mimo školy. Získavajú sa tu prvotné roly, statusy, ktoré charakterizujú osobnosť jednotlivca.

Názory

Podľa J. Habermasa sa socializácia ideálne uskutočňuje vo formovaní osobností, ktoré dokážu balansovať medzi požiadavkami spoločnosti a pocitom osobnej identity, takže nespáchajú ani sociálnu samovraždu tým, že by prestali zohľadňovať platné normy, ani sa nepremenia na poslušné bábky. Rozhodujúca pre vývoj vyrovnaných osobností je štruktúra komunikácie v rodine. Táto ovplyvňuje získané rečové schopnosti, od ktorých závisí schopnosť reflektovať vlastnú rolu a prípadne sa od nej dištancovať. Štruktúra interakcie v priebehu socializácie ovplyvňuje neskoršiu schopnosť participovať na interakciách, predvídať konanie druhých, vnášať do predpisovaných rolí svoj vlastný prínos. Z tohto hľadiska najvhodnejšie sa uskutočňuje socializácia v rodinách stredných vrstiev, zatiaľ čo v prostredí vrstiev nižších prevláda represívna socializácia, ktorá neumožňuje rozvoj schopnosti dištancie od roly.
Izák Abrahamides

Životopis

Narodil sa v rodine zemana a kapitána na Zvolenskom hrade Abraháma z Hrochote a jeho manželky Anny, rodenej Čurhaiovej. Vzdelanie získaval vo Zvolene, Banskej Štiavnici, Banskej Bystrici, Bardejove a Mošovciach.

V Prahe dosiahol majstrovstva slobodných umení a získal titul magistra a v roku 1582 študoval ešte v Lipsku. V roku 1595 bol vo Wittenbergu vysvätený za kňaza.

Bol vychovávateľom vo Viedni, rektorom evanjelickej školy vo Zvolene, mestským notárom v Kremnici, učil na slovenských školách.

Pôsobil ako evanjelický farár vo Zvolene (1595-1607), potom v Bojniciach (1607-1621).

V roku 1610 sa stal jedným z prvých troch slovenských superintendentov (zvolený bol na žilinskej synode pre Tekovskú, Nitriansku a Bratislavskú župu). Zomrel v Bojniciach, kde pevne hájil záujmy reformácie a slovenského národného života v čase, keď sa iba začínal prebúdzať.

Tvorba

Jeho literárna činnosť bola úplne v službách evanjelickej cirkvi. V zahraničí sa preslávil ako autor historických a filozofických pojednaní písaných v latinčine začiatkom 17. storočia, ktoré podpisoval väčšinou ako „Hrochotius“. Písal tiež pohrebné kázne (napr. za palatínom Jurajom VII. Thurzom) a venoval sa tiež prekladom.
Čenstochová

Turistika a pútnické miesto

Turistika v Čenstochovej je spätá najmä s púťou k obrazu Matky Božej Čenstochovskej v kláštornom komplexe na Jasnej Hore, ktorý je najväčší, najprestížnejší a najnavštevovanejší spomedzi čenstochovských pamiatok.
Podľa údajov z tlačovej kancelárie Jasnej Hory Čenstochovú v roku 2005 navštívilo 4,5 milióna pútnikov, z toho viac ako 165 tisíc prišlo peši.
Fonéma

Fonéma je najmenšia komplexná jednotka zvukového systému jazyka, fungujúca v radoch takých jednotiek ako dištinktívna súčasť jazykových foriem (t. j. rozhodujúca o totožnosti týchto foriem a s nimi spájaných jazykových významov). Fonéma je abstrakcia druhého stupňa, jestvujúca ako sociálny jav v jazykovom vedomí používateľov jazyka. Nižším stupňom abstrakcie je hláska. Fonémy skúma fonológia.
Free to play

Free to play, skrátene F2P, je anglické označenie pre hry, za ktorých hranie sa nič neplatí. Väčšinou je potom v hre integrovaný tzv. systém mikroplatieb, kedy je hra hraná zadarmo, ale možno si do nej kupovať za reálne peniaze výhody väčšinou pomocou karty, bankového prevodu alebo pomocou SMS správy.

Pay to win

Doslova "Zaplať a vyhraj", touto vetou neplatiaci hráči označujú hry, kedy platiaci hráč má výhody nielen vizuálne (oblečenie, kamufláže a pod.), ale za peniaze môže mať lepšie veci, vozidlá, zbrane atď.
Robert Kovač

Kariéra

Kariéru odštartoval v nižších súťažiach v kluboch Rapid Wedding a Hertha Zehlendorf. V nemeckej bundeslige debutoval v drese FC Norimberg v roku 1995. Neskôr hral za Bayer Leverkusen (1996-2001), Bayern Mníchov (2001-2005). V rokoch 2005-2007 hrával v taliansku - Juventus Turín. V roku 2007 sa na jednu sezónu vrátil do Nemecka do klubu Borussia Dortmund. V roku 2009 prestúpil do chorvátskeho klubu Dinamo Zahreb.

Reprezentácia

V chorvátskej reprezentácií odohral 80 zápasov bez streleného gólu. Zúčastnil sa dvoch Majstrovstiev sveta (2002, 2006) a Majstrovstiev Európy 2004.
Tachoires

Poloha

Obec má rozlohu 9,61 km². Najvyšší bod je položený 304 m n. m. a najnižší bod 197 m n. m.

Obyvateľstvo

Počet obyvateľov obce je 100 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Esino Lario

Esino Lario je obec v provincii Lecco v talianskom regióne Lombardsko. Nachádza sa asi 60 kilometrov severne od Milána, 15 km severozápadne od mesta Lecco a asi 4,3 km východne od brehu jazera Komo. 31. decembra 2004 mala obec 772 obyvateľov a rozlohu 18,66 štvorcových kilometrov. K obci patria súčasti Bigallo a Ortanella.
Historické osídlenie je doložené archeologickými nálezmi. Oblasť okolo Esino Lario je obklopená alpskými horskými hrebeňmi. V tomto krasovom území sa nachádzajú skameneliny, blúdiace  balvany a jaskyne, z ktorých najznámejšie je Chladnička na hore Moncodeno (la Ghiacciaia del Moncodeno). Obec je súčasťou horských spoločenstiev Valsassina, Valvarrone, Val d'Esino a Riviera. Nachádza sa v prírodnom parku Severnej Grigny (Parco della Grigna Settentrionale).

Wikimánia

Obec bola vybraná ako hostiteľ Wikimanie 2016, výročnej konferencie Wikimedia Foundation, ktorá sa konala v júni 2016.
Rameno Pravítka

Rameno Pravítka (- názov najmä pre vnútornú časť Galaxie; iné názvy: Rameno Pravítka-Labute, najmä vo vonkajšej časti Galaxie Rameno Labute, rameno Perzea+I, len vo vonkajšej časti Galaxie (aj) Vonkajšie rameno; angl. Norma arm, Norma-Cygnus arm, Cygnus arm, Perseus + I arm, Outer arm) je jedno zo špirálových ramien vychádzajúcich z jadra Galaxie. Jeho polomer je približne 15,5 ± 2,8 kpc a leží vo vnútri ramena Perzea, cez ktoré prechádza obežná dráha nášho Slnka. Je pomenované po súhvezdí Pravítko.
Naša galaxia, podobne ako mnohé ďalšie galaxie podobného typu, obsahuje veľké množstvo hviezd, ktoré sú pomocou gravitačných síl usporiadané do relatívne plochého disku. Tento disk rotuje okolo hustej centrálnej masy hviezd pohybujúcich sa väčšou rýchlosťou ako hviezdy na okraji disku. Dôsledkom tohto správania sú špirálové štruktúry v podobe ramien.
Z dôvodu rôznych gravitačných síl sa tvoria jedinečné špirálové ramená, v ktorých sa nachádza veľký počet hviezd.
Vojtech Kovarík

Životopis

Pôvodne úradník, neskôr člen divadiel v Martine, vo Zvolene, v Košiciach a v Trnave. Pôsobil ako herec a režisér v Mestskom divadelnom združení v Banskej Bystrici (od 1938).
Rondefontaine

Poloha

Obec má rozlohu 2,72 km². Najvyšší bod je položený 1 186 m n. m. a najnižší bod 985 m n. m.

Obyvateľstvo

Počet obyvateľov obce je 30 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fatranská ulica (Žilina)

Priebeh

Ulica začína na križovatke s Ul. vysokoškolákov a pokračuje severovýchodným smerom. Po 300 metroch sa stáča v pravom uhle a pokračuje juhovýchodným smerom asi 200 metrov až ku križovatke s Karpatskou ulicou.
Smrtonosná zbraň (seriál)

Dej

Roger Murtaugh, starnúci detektív, ktorý má ženu a tri deti, dostane nového mladšieho kolegu, detektíva Martina Riggsa, ktorému nedávno zavraždili ženu a ešte nenarodené dieťa. Riggsove metódy pravidelne ohrozujú jeho aj Murtaughov život, no podarí sa im spriateliť a vzájomne sa rešpektovať.
ISPM 15

ISPM 15 je medzinárodná norma vydaná FAO, ktorá stanovuje fytosanitárne požiadavky pre drevený obalový materiál používaný v medzinárodnej doprave.

Fytosanitárne požiadavky

Súbor fytosanitárnych opatrení pri dovoze zahŕňa zákaz dovozu niektorých škodlivých organizmov alebo komodít napadnutých týmito škodcami. Záruku za fytosanitárne požiadavky pri dovoze poskytujú rastlinno lekárske služby jednotlivých zemí a sú upravované podľa platnej legislatívy jednotlivých štátov. Medzinárodná norma ISMP 15 obsahuje reguláciu obalového materiálu v medzinárodnom obchode, jednotlivé definície obalových materiálov a označenie obalov, ktoré smú byť použité v medzinárodnom obchode.
Za drevené materiály sa považujú palety, preklady, debny, sudy, obalové zarážky, nakladacie plošiny a podpery vyrobené z nespracovaného surového dreva. Spracované drevo ako napr. preglejka sa nepovažuje sa fytosanitárne problematickú a môže sa prepravovať kdekoľvek na svete.
Pterion

Pterion je párové miesto na bočnej strane lebky, kde sa vzájomne spájajú čelová (lat. os frontale) a temenná kosť (lat. os parietale), veľké krídlo klinovej kosti (lat. ala major ossis sphenoidalis) a šupina spánkovej kosti (lat. squama ossis temporalis). Spojenie má tvar písmena H a slúži ako antropometrický bod.
Vzniká až približne 3 roky po narodení: predtým sa tu nachádza neskostnatené väzivo známe ako klinový lupienok alebo klinová fontanela (lat. fonticulus sphenoidalis). U malého percenta ľudí môže v tejto oblasti vzniknúť samostatná drobná kosť, ktorá sa nazýva latinsky os epiptericum.
Samuel Libai (1755 – 1818)

Životopis

Samuel Libay získal znalosti zlatníckeho remesla v Novom Meste u zlatníckeho majstra Martina Hofmana, ktorý sa spomína v meste v rokoch 1768 – 1774. Po vyučení odišiel v roku 1779 do Modry, kde sa v mestských archívnych dokumentoch prvýkrát spomína o rok neskôr, a to v roku 1780. Ako zlatník bol Samuel Libay vedený v administratívnych zápisoch prvý – a jediný – raz v roku 1788. Je to zároveň aj posledný rok, kedy rodina žila v Modre. Počas 9-ročného pôsobenia v Modre môžeme usúdiť, že sa Samuel Libay v meste nemienil usadiť natrvalo, pretože si neotvoril zlatnícku dielňu, kde by bol mohol pôsobiť ako majster. Jeho časté sťahovania sú dokladom, že remeslo vykonával iba „súkromne“, s výnimkou posledného roka.
Teyssières

Poloha

Obec má rozlohu 28,09 km². Najvyšší bod je položený 1 325 m n. m. a najnižší bod 498 m n. m.

Obyvateľstvo

Počet obyvateľov obce je 84 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Panamerická federácia pozemného hokeja

Dejiny

Konfederácia bol založená 17. októbra 1959 pod názvom Pan-American Field Hockey Federation v americkom Greenwichi. Založilo ju 5 členov: Argentína, Bermudy, Jamajka, Holandské Antily a Spojené štáty. Prvé podujatie, ktoré federácia organizovala, bol hokejový turnaj na Panamerických hrách 1967 v kanadskom Winnipegu. V septembri 2013 sa novým prezidentom stal Alberto "Coco" Budeisky. Na stoličke vystriedal Venezuelčana Antonio von Ondarza, ktorý bol prezidentom PAHF od roku 1987.
Trilport

Poloha

Obec má rozlohu 10,97 km². Najvyšší bod je položený 141 m n. m. a najnižší bod 41 m n. m.

Obyvateľstvo

Počet obyvateľov obce je 4 866 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Théodore Rousseau

Životopis

Narodil sa v buržoáznej rodine. Od ranného detstva ho otec vychovávaný k obchodovaniu, avšak čoskoro sa začal objavovať aj jeho umelecký talent. Jeho otec bol preto z počiatku sklamaný z Theodorovho rozhodnutia stať sa maliarom, avšak po určitom čase sa rozhodol svojho syna vo svojej ceste podporovať.
Začiatky svojho štúdia maľby sa začali v roku 1921 v spolupráci s jeho bratrancom Pierrom Alexandrom Pau de Saint Martinom (1782-1850) a neskôr s Jean-Charles-Josephom Rémondom, ktorý ho priviedol k námetom krajinomaľby. Svoje posledné študentské obdobie, ktoré mu zaručilo upútanie pozornosti francúzskej akadémie strávil pod vedením Guillaume Guillona Lethière.
Po začiatočnom období romantického očarenia krajinou sa neskôr naplno venoval štúdiu krajiny v jej prirodzenom charaktere. Námety pre svoje diela čerpal najmä z okolia Barbizonu na okraji fontainebleauského lesa, kde býval.
Akademické uznanie parížskej školy si Rousseau vybudoval na začiatku 30. rokov 19. storočia. Počas tohto obdobia bolo na Parížskom salóne vystavených 6 jeho prác a to v roku 1831,1833, 1834,1835. V nasledujúcom roku sa rozhodol do výstavy zapojiť jedno z jeho zásadných diel La descente des vaches (Zostup kráv), ktoré však porota neprijala.
Jeho socha je jednou zo 146 sôch umiestnených na fasáde budovy Hôtel de ville de Paris.
Vire (obec)

Poloha

Obec má rozlohu 22,5 km². Najvyšší bod je položený 225 m n. m. a najnižší bod 85 m n. m.

Obyvateľstvo

Počet obyvateľov obce je 12183 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prorokovanie

Prorokovanie je predpovedanie budúcich udalostí, ale najmä zvestovanie niečoho výnimočného, napr. odkazu boha ľuďom, vyjavenie jeho učenia, jeho vôle. ktoré uskutočňujú ( proroci) len vtedy, keď sú inšpirovaní. Prorok hovorí aj keď sa mu nepáči, že musí oznámiť práve tú vec práve tej osobe (napr. kráľovi). Aj proroka môžu prosiť o radu, avšak prorok nato prosí o božie zjavenie, a ak sa mu ho nedostane, mlčí.
Esa Pirnes

Klubový hokej

V sezóne 2005/06 pôsobil v klube fínskej najvyššej súťaže Espoo Blues.

Reprezentácia

Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige. Na drese nosí číslo 12.
Valašské právo

Valašské právo je súhrn právnych noriem a zvyklostí, ktorými sa pôvodne - najneskôr od vrcholného stredoveku - riadilo rumunské obyvateľstvo (teda Valasi v užšom, pôvodnom význame), neskôr - do 18./19. storočia - takmer všetko to obyvateľstvo strednej Európy a Balkánu (teda najmä Valasi v širšom, prenesenom zmysle), ktorého spôsob života a ekonomika bol založený na transhumancii (pastierstve nekočovného obyvateľstva so striedaním pastvín medzi vrchmi v lete a nížinami v zime).

Valašské právo na Slovensku

Valašské právo je súhrn právnych noriem a zvyklostí valašského obyvateľstva na  Slovensku v 14. storočí až 17. storočí, často potvrdené panovníkom (najznámejšie privilégium pre oravských a liptovských Valachov z roku 1474 vydané Matejom I. Korvínom). Podľa neho boli Valasi na určitý čas (6 - 20 rokov) oslobodení od všetkých poddanských povinností, neskôr od platenia cirkevného desiatku a roboty, za čo museli strážiť cesty, hranice a vykonávať vojenskú službu. 
Od 2. polovice 16. storočia utužovaním nevoľníctva ich práva postupne zanikali a rovnako koncom 16. a začiatkom 17. storočia ustávalo aj usídľovanie riadiace sa valašským právom.
Stretávame sa s ním najmä u Rumunov (Valašsko, Moldavsko, Sedmohradsko, Podkarpatská Rus, Poľsko, Slovensko), macedónskych Arumunov, Rusínov (Podkarpatská Rus, Poľsko, Slovensko), Poliakov, Slovákov, Moravanov (Moravské Valašsko), Srbov a Chorvátov.
Kleosthenes z Epidamnu

Kleosthenes alebo Kleosthenés (starogr. Κλεοσθένης – Kleosthenes /iný prepis Kleosthenés) bol olympijský víťaz v tethrippe v roku 516 pred Kr.
Kleosthenes z Epidamnu zvíťazil na 66. olympijských hrách v tethrippe (v pretekoch so štvorzáprahom koní), ktorý v Olympii zaviedli na 25. hrách v roku 680 pred Kr. Prvým víťazom tejto disciplíny bol Pagóndas z Téb.
Staroveký autor Pausanias uvádza, že v olympijskej Altide videl sochu Kleosthena, dielo majstra Agelada, ktorá bola súčasťou súsošia znázorňujúceho i jeho vozataja a koní s vozom. Kleosthenove kone mali do podstavca vysekané nápisy svojich mien: „Foinix (Ryšiak), Korax (Havran), Knakias (Plavý) a Samos (Vynikajúci).“ Na voze boli vysekané tieto verše: „Kleosthenes z Epidamnu ma venoval, Pontov, Diove preteky s koňmi mu krásne víťazstvo dali.“ Na tomto posvätnom mieste Olympie, stála v bezprostrednej blízkosti sochy Kleosthena aj socha Dia, ktorú Gréci venovali svojmu najvyššiemu bohu po víťaznej bitke pri Platajách.
Nerenstetten

Dejiny

Prvá písomná zmienka o obci Nerenstetten je z roku 1343.

Geografia a poloha

Obec Nerenstetten leží asi 15 kilometrov na severovýchod od mesta Ulm.
Nerenstetten susedí na severe s obcou Ballendorf, na východe s obcami Setzingen a Öllingen, na juhu s mestom Langenau a na západe s obcou Börslingen.
K obeci Nerenstetten patrí tiež jej časť Wettingen.
Finančná veda

Finančná veda je súborný vedný odbor, ktorý teoreticky skúma ekonomiku štátnych financií a rozdelenie daňového bremena, finančné právo, finančnú matematiku, finančnú štatistiku a dejiny finančných sústav; ekonomika financií, ktorá teoreticky skúma spôsoby obstarávania a používania štátnych finančných prostriedkov na plnenie úloh štátu, najmä vydržovanie úradníckeho aparátu, armády a pod., ovplyvňovanie konjunktúry opatreniami finančnej politiky.
Document Object Model

DOM (Document Object Model, objektový model dokumentu) je objektovo orientovaná reprezentácia dokumentu XML alebo HTML. Dokument môže byť ďalej spracovávaný a výsledok tohto spracovania prezentovaný. V rámci tvorby internetových stránok je DOM používaný najmä na dokumenty jazyka XHTML. Samozrejmosťou je možnosť použitia DOM aj na iné typy dokumentov, napríklad na dokumenty s jazykom XML. DOM konzorcia W3C je štandardné API rozhranie pre štruktúru dokumentov. Vďaka nemu je možné pristupovať k objektom, mazať, pridávať alebo editovať ich vrátane obsahu, atribútov a vzhľadu. DOM umožňuje vytvárať dokumenty a aplikácie pracujúce v internetových prehliadačoch na všetkých platformách. Vďaka DOM môžu programátori používať rôzne programovacie jazyky, pričom programovací model zostáva nezmenený.
Košice IV (okres)

Mestá

Košice

Mestské časti

Barca · Juh · Krásna · Nad jazerom · Šebastovce · Vyšné Opátske
Carl Mixovszky

Životopis

Zlatnícky vidiecky majster v Banskej Bystrici-Radvani (1828-1852), prijatý za mešťana Banskej Bystrice (13. júna 1844). Vicecechmajster (1861-1862, 1866, 1869-1870).
Keisos

Keisos (starogr. Κεῖσος – Keisos, lat. Ceisus) je v gréckej mytológii syn a nástupca argejského kráľa Temena.
Keď jeho otec Temenos poveril funkciou vrchného veliteľa vojsk v Argu Déifonta, manžela svojej dcéry Hyrnétho, ktorá bola jeho obľúbencom, u Keisa a jeho bratov vzrástli obavy, že sa Deifontes stane kráľom Argu. Z toho dôvodu bratia zosnovali proti otcovi sprisahanie a zabili ho.
Podľa inej verzie Temenos počas sprisahania neumrel. Najatí vrahovia ho len zranili a jemu sa podarilo utiecť do Arkádie, kde neskôr zomrel ako ctená osoba.
Keisos a jeho bratia sa potom snažili Hyrnéthu a Déifonta od seba rozdeliť. Vzhľadom na to, že tento plán zlyhal, Hyrnétho uniesli. Déifontes ich potom prenasledoval pričom bola Hyrnétho nešťastnou náhodou zabitá. Déifontes potom so svojimi deťmi Hyrnetho pochoval a miesto kde skonala, bolo časom pomenované na Hyrnéthion.
Trónu sa následne zmocnil Keisos, najstarší zo synov Temena. Keisos mal dvoch synov, Maróna a Medóna, ktorý sa po jeho smrti stal následníkom trónu v Argu.
Dezider Bodický

Životopis

Absolvoval gymnázium v Banskej Bystrici, od 1888 študoval va vojenskej akadémii v Budapešti. Roku 1891 por., 1895 npor. 1904 kpt. rak.-uh. armády. Básne a prózy publikoval v Slovenských pohľadoch, Národných novinách, jeho poviedky neprekročili začiatočnícku úroveň. Preklady z poľ., maď., franc., tal. a rum. literatúry uverejňoval v Slov. novinách. Vydal rus.-maď. slovník pre vojenské potreby. Roku 1883 redigoval v Budapešti Uh. noviny.
Pustý kopec u Konic

Ochrana

Predmetom ochrany sú acidofilné a úzkolisté suché trávniky a granodioritové odkryvy so skalnou vegetáciou s výskytom rastlín, ako sú kosatec nízky (Iris pumila), poniklec veľkokvetý (Pulsatilla grandis), krivec český (Gagea bohemica), kavyľ pôvabný (Stipa pulcherrima), divozel tmavočervený (Verbascum phoeniceum) a živočíchov ako jašterica zelená (Lacerta viridis) a ďalších významných a vzácnych druhov vrátane zvlášť chránených.
Rad Za osobnú odvahu

Opis

Rad Za osobnú odvahu má tvar zľahka vypuklej päťramennej hviezdy, ktorej povrch je vyplnený lúčmi. Zvonku hviezdy, medzi jej tupými uhlami, sa nachádza z ľavej strany dubová a z pravej vavrínová vetvička, ktoré sú dolu spojené. Vo hviezde sa nachádza mierne vypuklý štít, v ktorom je vpísaný ovál. V horej časti oválu je malá červená päťramenná hviezdička s kosákom a kladivom. Pod ňou, v ovále, je vpísaný reliéfny nápis "ЗА ЛИЧНОЕ МУЖЕСТВО" (Za osobnú odvahu). Cez celú dolnú časť štítu sa tiahne stuha s nápisom "CCCP" (ZSSR).
Veľká päťramenná hviezda, kosák s kladivom a nápisy sú pozlátené. Malá hviezdička a stuha sú pokryté rubínovočerveným emailom a sú orámované pozlátenými prúžkami. Povrch štítu je z bieleho emailu a takisto je jeho okraj pozlátený. Povrch dubovej a vavrínovej vetvičky sú, rovnako ako stred štítu, vytvorené oxidáciou.
Rad Za osobnú odvahu je zo striebra. Rozmer medzi protiľahlými cípmi hviezdy je 45 mm, šírka 44,5 mm, výška 48 mm a hmotnosť sa pohybuje okolo 33,250±1,620 gramu.
Hviezda má hore očko s krúžkom, pomocou ktorého je pripnutá k hodvábnej stuhe červenej farby. Stuha má po krajoch tri biele pásiky, jej celková šírka je 24 mm, každý z pásikov má šírku 1 mm.